Hoe kry jy 'n uitnodiging na die Met Gala + agter die skerms
JY LEES NOU Hoe kry jy 'n uitnodiging na die Met Gala + agter die skerms
Dit is jaarliks een van die grootste gebeure in die modewêreld – die Met Gala in New York wat die opening van die Metropolitan Museum (die Met) se mode-uitstalling vier. En nie sommer enigeen kan opdaag nie, gaste word met die hand uitgesoek en moet behoorlik uithaal en wys op dié rooi tapyt!
Kim Kardashian het vanjaar haar eerste uitnodiging gekry nadat sy en haar kêrel, Kanye West, by Anna gaan eet het. Blykbaar is Kanye en Anna groot vriende. Wat hierdie geleentheid uniek maak, is dat ontwerpers die sterre vergesel wat hul uitrustings dra. Daar is ook elke jaar 'n tema en vanjaar s'n, Punk: Chaos to Couture, het ontwerpers én gaste laat kopkrap. Andrew Bolton, die museum se kurator vir die mode-uitstalling, het die volgende oor 'punk' te sê gehad:
Punk het begin as 'n impuls, as 'n gevoel. Geen ander subkultuur het al 'n groter invloed gehad op wat ons vandag aantrek nie.
FOTO'S: Agter die skerms by die Met Gala
LINKS: Die model en mode-joernalis Alexa Chung in 'n Erdem-skepping.
Die Met Gala is 'n glansgeleentheid.
Beyoncé is 'n erelid van die Met Gala en het opgedaag in 'n swart-en-oranje Kenzo-rok.
LINKS: Taylor Swift in 'n J. Mendel-skepping - een van Michelle Obama se gunsteling-ontwerpers.
REGS: Emma Watson in 'n Prabal Gurung-rok.
Dit was Kim se eerste uitnodiging na die rooi tapyt van die Met Gala. Sy het opgedaag in 'n Riccardo Tisci-rok wat wyd gekritiseer is.